Затоплување на односите меѓу САД и Европа
Европа и соединетите Американски Држави се вистински партнери, изјави американскиот претседател Џорџ Буш по денешниот самит во Брисел.
Од Алијансата Буш доби ветување дека таа ќе го зајакне своето присуство во Ирак, па дури и Франција и Германија, најголемите противници на воената операција во Ирак, ветија финансиска поддршка и обука на ирачките воени и полициски сили. Состанокот во НАТО започна со средба со украинскиот лидер Виктор Јушченко. Џорџ Буш го изрази своето задоволство што можел да разговара со човек кој до вчера водел резволуција и се заложи за влегување на Украина во евро-атлантските интеграции. Вратата на НАТО останува отворена, рeчe американскиот претседател. Во тој контекст, претседателот Буш ги спомена и Македонија, Хрватска и Албанија и нивното успешно работење во рамките на акционите планови за членство. Пред да замине за НАТО, тој утринава појадуваше со британскиот премиер Тони Блер, а вчерашниот ден го заврши со вечера со францускиот претседател Жak Ширак. Во знак на затоплување на односите на претседателското мени се најдоа јадења од двете земји. Меѓу другото, Буш и Ширак јадеа помфрит и пиеја калифорниско вино. Попладнево, Џорџ Буш е насамит во Европската Унија. Ова е прв пат американски претседател да учествува на европска средба на врвот.